7.2.2023
FI
Euroopan unionin virallinen lehti
C 47/115 Keskiviikko 6. heinäkuuta 2022
90. on erittäin huolestunut sosioekonomisesta tilanteesta useilla Etelä-Serbian alueilla; kehottaa Serbian hallitusta tutkimaan kaikki väitteet, jotka koskevat sosiaalihuollon välineiden käyttöä äänestäjien painostamiseksi erityisesti haavoittuvassa asemassa olevien ryhmien ja romanivähemmistöön kuuluvien keskuudessa; kehottaa Serbian hallitusta vastaamaan köyhyyden ja työttömyyden asettamiin haasteisiin näissä ja muissa maan osissa ja varmistamaan, että sosiaalija työllisyyspolitiikoilla on riittävät taloudelliset ja institutionaaliset resurssit; 91. kehottaa Serbiaa parantamaan valmiuksiaan tuottaa tilastoja ja suorittamaan väestönlaskennan noudattaen tiukimpia kansainvälisiä normeja ja ottaen työhön mukaan riippumattomia tarkkailijoita; 92. on erittäin huolissaan Serbiaa vaivaavasta väestökadosta ja sen inhimillisen pääoman jatkuvasta poismuutosta; pitää myönteisinä Serbian hallituksen aloitteita ja innovatiivisia toimintatapoja näiden suuntausten, muun muassa väestörakenteen muutoksen, torjumiseksi tekemällä yhteistyötä kansainvälisten järjestöjen kanssa eri alojen kohdennetuilla toimilla väestörakenteeseen liittyvien uhkien torjumiseksi, koska väkiluvun jatkuva pieneneminen on edelleen talouskehi­ tyksen keskeinen haaste; kehottaa uutta hallitusta kiinnittämään enemmän huomiota nuorisopolitiikkaan; toteaa, että raja-alueiden sosioekonomista kehitystä on pyrittävä entisestään edistämään niiden väestökadon ehkäisemiseksi; muistuttaa, että IPA III -välineen rajatylittävää yhteistyötä koskevia ohjelmia voitaisiin käyttää tähän tarkoitukseen; 93. panee tyytyväisenä merkille pieniä ja keskisuuria yrityksiä tukevien ohjelmien täytäntöönpanon ja erityisesti pk-yritysten lainanottokustannusten pienentämisen; kehottaa Serbiaa puuttumaan jäljellä oleviin puutteisiin, kuten epävakaaseen liiketoimintaympäristöön ja epäreiluun kilpailuun; pitää myönteisenä Serbian osallistumista Länsi-Balkanin alueellisten markkinoiden yhdentymisprosessiin, jonka lisäksi pidemmälle menevällä taloudellisella yhdentymisellä EU:n sisämarkkinoihin houkutellaan tarvittavia investointeja ja luodaan uusia mahdollisuuksia kansalaisille ja elinkeinoelämälle; 94. toteaa jälleen olevansa huolestunut Serbian kasvavasta riippuvuudesta Kiinan investoinneista ja niistä suurista lainoista, jotka Serbian on maksettava takaisin Kiinalle; kehottaa Serbian viranomaisia parantamaan strategisesta yhteistyöstä tehtyihin kahdenvälisiin sopimuksiin perustuvien Kiinan, Venäjän ja muiden ei-demokraattisten ulkomaisten investointien avoimuutta erittäin saastuttavilla teollisuudenaloilla ja vahvistamaan ympäristövaikutusten arviointia koskevien vaatimusten lakisääteistä noudattamista; pitää valitettavana kiinalaisten ohjusjärjestelmien äskettäistä toimittamista Serbiaan; 95. korostaa, että Länsi-Balkanin maat on asetettava keskeiselle sijalla EU:n Global Gateway -aloitteessa ja niille on tarjottava avoin ja kestävä investointivaihtoehto Kiinan ja muiden autoritaaristen hallintojen investoinneille ja lainoille; 96. panee merkille pakkolunastusta koskevan lain muutosten peruuttamisen ja kehottaa käymään asiasta laajemman julkisen keskustelun; 97. pitää myönteisinä parannuksia rahanpesun ja terrorismin rahoituksen torjunnassa mutta kehottaa parantamaan tuloksia rahanpesutapausten tutkinnassa; toteaa, että infrastruktuuri ja rakennusala ovat merkittäviä laittomien varojen lähteitä, ja kannustaa Serbiaa minimoimaan laittomien rahavirtojen riskin rakennusalalla sekä vähentämään verovilppiä ja korruptiota infrastruktuurialalla; kehottaa Serbiaa varmistamaan, että rahanpesunvastaisen toimintaryhmän (FATF) suosituksia hyödynnetään vilpittömässä mielessä; 98. ilmaisee huolensa siitä, ettei nk. luetteloa koskevassa tapauksessa, jossa on kyse valtion viranomaisten harjoittamasta oikeudellisen kehyksen väärinkäytöstä tiettyjä hallituksen politiikkaan kriittisesti suhtautuvia kansalaisjärjestöjä ja tiedotusvälineitä vastaan, ole edistytty; muistuttaa Serbian valtiovarainministeriön rahanpesun torjunnasta vastaavalle Serbian hallinnolle esitetystä kehotuksesta tutkia nämä kysymykset perusteellisesti; 99. muistuttaa IPA III -välineestä ja Länsi-Balkanin talous- ja investointisuunnitelmasta myönnettävän rahoituksen ehdollisuudesta; tunnustaa IPA III -välineen ja talous- ja investointisuunnitelman merkityksen uudistusprosessin, vihreän siirtymän, kestävien yhteyksien, inhimillisen pääoman, kilpailukyvyn ja osallistavan kasvun tukemisessa sekä alueellisen ja rajat ylittävän yhteistyön vahvistamisessa;
Ympäristö, energia ja liikenne 100.
suhtautuu myönteisesti konkreettisiin toimiin, joita on toteutettu hiilivoimaloiden asteittaiseksi sulkemiseksi; on erittäin huolestunut siitä, että nykyisistä ilmasto- ja ympäristöhaasteista huolimatta Serbia investoi edelleen uuteen hiilivoimalaan; kehottaa viranomaisia hyväksymään yhdennetyn kansallisen energia- ja ilmastosuunnitelman, joka on Euroopan vihreän kehityksen ohjelmassa vuodeksi 2050 asetetun nollapäästötavoitteen ja Länsi-Balkanin vihreän toimintaohjelman mukainen;